પૂણે, 15 જુલાઇઃ ગુજરાતના મુખ્યમંત્રી નરેન્દ્ર મોદીએ રવિવારે કોંગ્રેસ અને કેન્દ્ર સરકાર પર જોરદાર પ્રહારો કર્યા. પૂણેમાં ભાજપના કાર્યકર્તાઓની બેઠકને સંબોધિત કરતી વખતે મોદીએ કહ્યું કે, કોંગ્રેસ પર જ્યારે-જ્યારે સંકટ આવે છે ત્યારે તે સેક્યુલારિઝમનો બુરખો પહેરીને બંકરમાં ઘુસી જાય છે. કોંગ્રેસની ગત 50 વર્ષથી બુરખો પહેરીને બંકરમાં છૂપી જવાની ચાલ હવે નહીં ચાલે. તેણે દેશમાં મોંઘવારી, બેરોજગારી, ગરીબી પર જવાબ આપવો જ પડશે. કોંગ્રેસની નીતિ છે, ચૂંટણી આવતા ટૂકડાં ફેકતા રહો અને મત મેળવી લો અને પછી પાંચ વર્ષ આરામથી વિતાવે છે.